**Hévíz Balaton Airport Kft.**



**2017. évi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2017. évi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2017. évi gazdálkodása mellékletek | 5. |
|  Egyszerűsített éves beszámoló mérlege „A” változat   Egyszerűsített éves beszámoló „A” eredménykimutatása  (összköltség eljárással)   Kiegészítő melléklet 2017.   Független könyvvizsgálói jelentés   Könyvvizsgálói nyilatkozat |  |
| A Hévíz-Balaton Airport Kft. 2017 évi pénzügyi teljesítménye a belső analitikus nyilvántartások alapján | 6-12 |
| A Hévíz-Balaton Airport Kft. 2017. évet érintő támogatásai | 13. |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség két legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2017. évi forgalma, célállomásai:**

A Hévíz-Balaton repülőtérről 2017 évben az alábbi városokba/városokból közlekedtek rendszeresen légijáratok

* Moszkva (csak ünnepi időszakban)
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda

|  |  |  |  |
| --- | --- | --- | --- |
|  | **Év** | **2016** | **2017** |
| **Statisztikai forgalom** | **Érkezett gépek száma-külföld** | **704** | **714** |
| **Érkezett gépek száma-belföld** | **228** | **175** |
| **Indult gépek száma-külföld** | **714** | **714** |
| **Indult gépek száma-belföld** | **218** | **175** |
| **T/G darabszám** | **337** | **293** |
| **Összes gépszám** | **932** | **891** |
| **Összes műveletszám** | **2538** | **2542** |
| **Érkezett személyzet száma** | **1684** | **1546** |
| **Indult személyzet száma** | **1685** | **1547** |
| **Összes személyzet száma** | **3369** | **3093** |
| **Érkezett utasok száma** | **9546** | **7407** |
| **Indult utasok száma** | **9510** | **6936** |
| **Összes utas (kereskedelmi és magán)** | **19056** | **17436** |
| **Érkezett áru (kg)** | **0** | **0** |
| **Indult áru (kg)** | **11268** | **15092** |
| **Összes árumozgás (kg)** | **11268** | **15092** |

A repülőtéren 2017-ben **14343**utas fordult meg. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot.  
A repülőtér teljes személyforgalma **2017-ben**a személyzetekkel együtt összesen: **17436 fő**volt.

**A forgalomalakulásának okai:**A repülőtér 2017-os forgalom bővülés tervezetében szerepelő 2 célállomás (Antalya, Tel-Aviv) nem valósult meg. A törökországi kiutaztató iroda először átalakulást jelentett be, végül azonban csődöt jelentett. A tervezett járatokat értelemszerűen törölték.

A Tel-Aviv célállomással repülő járat légitársaság kapacitás hiányában nem tudott elindulni. Mivel az izraeli légitársaságok már minden kapacitásuk eladták, sőt más társaságoktól bérelt gépeket vonnak be járataik teljesítésébe, így csak európai légitársaság jöhetett szóba. Mivel a Hévíz-Balaton repülőtéren még nincs egyetlen légitársaságnak se bázisa, így az üres átrepülési szakaszok miatt versenyképes árat egyetlen járatüzemeltető se tudott adni az irodák felé.

**A Hévíz-Balaton Airport Kft. 2017 évi gazdálkodása:**

**A Hévíz-Balaton Airport Kft. 2017 évi gazdálkodási adatai jelen beszámoló mellékleteiként kerülnek benyújtásra az alábbiak szerint:**

* **Egyszerűsített éves beszámoló mérlege „A” változat**
* **Egyszerűsített éves beszámoló eredmény kimutatása (összköltség eljárással)**
* **Kiegészítő melléklet 2017.**
* **Független könyvvizsgálói jelentés**
* **Teljességi nyilatkozat 2017**

**A Hévíz-Balaton Airport Kft. 2017 évi pénzügyi teljesítményea belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2017 első félév**  


**Bevételek 2017 második félév**

**Üzemi bevételek éves alakulása:**A Kft. 2017 évi, üzemanyag eladástól mentes, üzleti bevételei a tervezett **154.544.616.- forint** helyett, attól 46**.957.897.- forinttal** elmaradva **107.587.718.- forintra** teljesült.

A törökországi terrorcselekmények miatt a Török chartereket üzemeltető iroda a 2016 évi, szezon közbeni járatbezárást követően 2017-ben újra indítani szándékozott járatait, azonban még a repülési szezon megkezdése előtt csődöt jelentett, járatait törölte.

A Tel-Aviv járat szabad gépkapacitás hiányában nem tudott elindulni. Az izraeli légitársaságok kapacitásaikat már több mint 1 évre előre lekötötték. Csak sármelléki bázissal rendelkező gép esetén esélyes az elindulás.

A UTAIR légitársaság közvetlen charter járatát nem indította újra és más légitársaság számára pedig Orosz fél részéről az üzemelés jogát átadni nem hajlandó, vélhetően bécsi menetrendszerinti járatai miatt.

A bevételek közti sorban szerepeltetjük a jövedéki adóbeszedésből származó bevételt, azonban ez minden tárgyhót követő hónapban befizetésre kerül a N.A.V. felé.

A tervezetnél 9.000.000.- forinttal több bevétel realizálódott a magángépes repülés szereplőitől.

**Kereskedelmi üzemanyag eladás:**A repülőtér üzemanyag forgalmazása a tervezettnél gyengébben alakult, mivel a keresletet nagymértékben befolyásolja a charter vagy menetrendszerinti kereskedelmi járatok forgalma, mely elmaradt a tervekhez képest. Ezen felül az üzemanyag árszintje tovább csökkent a 2017-es év során.

**Kiadások 2017 első félév.**

**Kereskedelmi üzemanyag beszerzés 2017 első félév**

**Kiadások 2017 második félév.**

**Kereskedelmi üzemanyag beszerzés 2017 második félév**

**Üzemi kiadások éves alakulása:**A Kft. 2017 évi, üzemanyag beszerzéstől mentes, üzleti kiadásai a tervezett**360.098.000.- forint** helyett, attól**633.000.- forinttal**magasabban, **360.731.000.- forintra** teljesült.

**Jelentősebb többlet kiadások az alábbi tételeknél keletkeztek**:

**Humán:30.001.669.-Ft**. A fegyveres biztonsági őrzést és utasbiztonsági ellenőrzést ellátó HM Ei Zrt. 2017. március 23. napján megbízási díj emelése tárgyában levélben megkereste cégünk. Az általuk elvárt emelés mértéke, hivatkozva a 2012. év óta változatlan árakra meghaladta a 66%-ot.Az emelés mértékében hosszas egyeztetés után sem sikerült megegyezni. 2017. június 30 napján, 60 napos felmondási határidővel, 2017. augusztus 30 napjával szerződésük felmondták. Mivel Fegyveres Biztonsági Őrzésre versenyképes ajánlatot nem kaptunk, így az őrzés saját hatáskörben történő ellátása mellett határoztunk.Ügyvédünkkel és a HM Ei. Zrt.-t képviselő ügyvédekkel történt egyeztetés után a fegyveres őrök jogfolytonosággal átvételre kerültek eredeti munkaszerződésük feltételei mellett. Mindezek havi szinten jelentős megtakarítást eredményeznek az emelt díjakhoz képest, azonban bérköltségünk jelentősen növeli,ugyanakkor őrzés védelem soron pedig költség csökkenést jelent.

Augusztus hónapban jelentősen növelte humán költségeink egy évek óta halogatott, speciális repülőtéri tűzoltó képzés a teljes állomány számára, melyre további halasztást a vidéki repülőterek nem kaptak.

**Alvállalkozók, szakértők: 34.983.009.-Ft.**Az utasbiztonsági ellenőrzést, melyet korábban a HM Ei Zrt. látott el, egyben szerződés keretében a fegyveres őrzéssel 2017. szeptember 01. napjától a Power Shield Zrt. vette át, így ennek költségei már ezen a soron jelennek meg.

A 139/2014. EU rendelet előírásainak történő megfeleléshez mind infrastruktúra mind megfelelősségi audit oldalon külső, megfelelő végzettségekkel rendelkező szakértők bevonása volt szükséges, mivel a repülőtér eredeti tervanyagai nem állnak rendelkezésre. Azokból bizonyító információkat előállítani nem lehetett. A rendeletnek történő megfeleléshez, a jogszabályi határidők miatt, a munkát már 2017. évben el kellett kezdeni, melyre az infrastrukturális keretből szerettünk volna költeni, azonban ezen keret 2017. évben nem nyílott meg a repülőtér számára.

**Közvetített szolgáltatások: 2.972.685.-Ft.**A repülőtér szolgáltatásait igénybe vevők által rajtunk keresztül megrendelt szolgáltatások díja, mely szolgáltatások tovább számlázásra kerülnek, így eredményünk nem rontja.

**Megtakarítások:**

A 2017 évi üzemelés során a korábbi évekhez hasonlóan, bizonyos beszerzéseket és karbantartásokat elcsúsztattunk likvid helyzetünk miatt, valamint költéseinket minden szinten a lehetséges legminimálisabb szintre vittük, a repülésbiztonsági szempontok figyelembe vétele mellett.

Az egyes sorokon elért megtakarítások (440.840.000.-Ft őrzésvédelem nélkül) elsősorban a 139/2014 EU rendelet miatti többletköltségek okán a teljes kiadásokban megtakarítást nem eredményeztek.

**Üzemi eredmény analitika alapján**

A repülőtér korábbról elhalasztott feladatai és a 2018. 01. 01. napjától életbe lépett új üzemelésre vonatkozó jogszabályi környezet miatt 2017. évben megtakarításokkal a bevétel kiesést ellensúlyozni nem tudtuk, így a korábbi évekkel ellentétben a tervezett eredményt negatív irányban túlléptük.

**Hévíz -Balaton Airport Kft. 2017 évet érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| KGO/53-2/2017 | 2017.02.21 | 50.000.000,- | Hévíz Város Önkormányzata | 2017.02.27 | 2016. évre elszámolva 36.000.000,- Ft  2017. évre elszámolva 14.000.000,- Ft |
| LVF/451/2017-NFM | 2017.06.12 | 90.000.000,- | Nemzeti Fejlesztési Minisztérium | 2017.06.27 | 2017. évre elszámolva |
| LVF/1457/2017-NFM | 2017.12.29 | 100.000.000,- | Nemzeti Fejlesztési Minisztérium | 2018.01.02. | 2017. évre elszámolva |
| HIV/971-1/2018 | 2018.01.26. | 50.000.000,- | Hévíz Város Önkormányzata | 2018.01.30. | 2017. évre elszámolva46.500.000,-Ft |





**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2018. április18.