cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/3987-1/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. április 26-ai nyilvános ülésére**

**Tárgy:** A települési támogatásról szóló11/2015 (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Király Ádám szociális és hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) felhatalmazása alapján a települési támogatásról 11/2015. (II. 26.) szám alatt önkormányzati rendeletet (a továbbiakban: Ör.) alkotott, mely időközben többszöri módosításra került.

Jelenlegi rendelettervezetünk több módosítást szeretne elvégezni a hatályos Ör.-n, melyek következtében jobban alkalmazhatóbbá válik a rendelet és szélesebb társadalmi körben biztosít támogatást.

Első módosítás a **rendkívüli települési támogatás keretein belül nyújtott** **temetési támogatás jövedelemhatárának emelése a méltányossági települési támogatás jövedelemhatárához**. A változást követően a **kérelmező családjában** az öregségi nyugdíj mindenkori legkisebb összegének 275%-ról (78 375Ft) **300%-ra, (85 500 Ft)** **egyedül élő vagy egyedülálló** kérelmező esetén az öregségi nyugdíj mindenkori legkisebb összegének 310%-ról (88 350 Ft) **350%-ra (99 750 Ft)** módosul.

A nyugdíjak és fizetések fokozatos emelkedésével egyre több igénylő kérelme kerül elutasításra, vagy már a kérelem beadásánál meggondolják magukat a kérelmezők. Az átlagos temetési költségek 200-300 ezer Ft körüli költséget eredményeznek, amelyek nagyban megterhelik a háztartásokat. A támogatás jövedelemhatárának megnövelése nem jelent jelentős kiadást, mivel éves szinten legfeljebb 10-15 kérelem érkezik be, de akik ezt igénylik és megkapják, azok számára nagy segítséget jelent.

A hatályos Ör. a temetés számláival igazolt költségének 25%-ig legfeljebb 50 000 Ft támogatásban részesíti a kérelmezőt.

Következő módosítási tétel a **lakhatási támogatás**. A tervezet tartalma a sávos támogatási rendszer megszűntetése és egységesítése havi 5000 Ft-ra, így minden igénylő, jogosult háztartás egységes támogatásban részesülne.

A 2018. március havi támogatás alapul véve a támogatások megoszlása:

|  |  |
| --- | --- |
| **Jogosultak háztartások száma** | **Támogatás mértéke** |
| 11 db | 2500 Ft |
| 17 db | 2501 Ft <5000 Ft |
| 2 db | 5001Ft < 6400 Ft |

A lakhatási támogatás 2015-ben került be rendeletünkbe a korábban megszűnt lakásfenntartási támogatás helyettesítésére. A két támogatási forma feltételrendszere teljes egészében megegyezett. Az évek során átlagosan 30 háztartás részült a támogatásban, ami havonta 120 000 Ft körüli kiadást eredményezett. A változást követően ez az összeg átlagosan havi 150 000 Ft-ra emelkedne.

A jelenlegi támogatás összegét kiszámoló képlet közös háztartásban élők számától és az egy főre jutó jövedelemtől teszi függővé a támogatás összegét. Alapvetően a számoló rendszer az egyedül élő alacsony jövedelműeknek mind a minimális támogatási összeget írja elő, ami mindössze 2500 Ft. Nagyobb támogatásban csak a minimális jövedelemmel rendelkező nagycsaládosok részesülhettek, így az egyedül élő alacsony nyugdíjjal, egyéb más jövedelemmel rendelkezők mind a minimális összeget kapták.

Javasoljuk a támogatás egységesítését, így mindenki aki, az öregségi nyugdíj mindenkori legkisebb összegének 250 %-át, vagyis 71 250 Ft-ot nem meghaladó nettó jövedelemmel rendelkezik és az Szt. 4.§ *(b)* pontja szerinti vagyonnal nem rendelkezik az havonta 5000 Ft-os pénzbeli támogatásban részesülhessen 1 év időtartamra.

Az utolsó módosítás alapján a **gyógyszertámogatás** keretein belül nem csak a receptköteles gyógyszerekre korlátoznánk a támogatást.

A gyógyszertámogatások megállapítása során a háziorvos által kitöltött nyomtatvány alapján kerül megállapításra a támogatás összege. Gyakori hiba, hogy a nyomtatványt kitöltő orvosok nem választják külön a receptköteles és a nem receptköteles, de az orvos által felírható gyógyszereket. A nyomtatványon azokat a gyógyszereket tűntetik fel melyet ők vagy szakorvos ír fel. Lényeges pénzbeli különbség nincs az általuk felírt gyógyszerek és a receptköteles gyógyszerek között, így ez a módosítás csak technikai jellegű lenne, anyagi ráfordítást nem igényel.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**Részletes indokolás:**

1. § A rendkívüli települési támogatás keretein belül biztosított temetési támogatás jövedelemhatára módosításra kerül.

**2**. § A lakhatási támogatás összege megváltozik.

**3.** § A rendelet hatályon kívül helyezett részét tartalmazza.

**4**. § A rendelet melléklete módosításra került az új támogatási formát követően.

**5**. § A hatályba léptető rendelkezést tartalmazza.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A települési támogatásról szóló 11/2015. (II. 26.) Önkormányzati rendelet (a továbbiakban Ör.) 14. § (1) bekezdésének helyébe a következő rendelkezés lép:

**„14. §** (1) Elhunyt személy eltemettetésének költségeihez való hozzájárulására igényelt rendkívüli települési támogatásra jogosult az eltemettető, ha az egy főre jutó havi jövedelem nem haladja meg

*a)* családjában az öregségi nyugdíj mindenkori legkisebb összegének 300%-át,

*b)* egyedül élő vagy egyedülálló személy esetén az öregségi nyugdíj mindenkori legkisebb összegének 350%-át.”

**2. §** Az Ör. 15 §. (3) bekezdése helyébe a következő rendelkezés lép:

„15. § (3) A lakhatási támogatás összege háztartásonként 5000 Ft /hó.”

**3. §** Hatályát veszti az Ör. 15. § (4) és (5) bekezdése, a 16. § és a 17. § (2) bekezdése.

**4.§** Az Ör. 5. melléklete az 1. melléklet szerint módosul.

**5. §** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**3.**

**Bizottsági állásfoglalások**

**4.**

**Melléklet**

*1. melléklet a …./2018. ( ) önkormányzati rendelethez*

*5. melléklet a 11/2015. (II. 26.) önkormányzati rendelethez*

(Háziorvos tölti ki!)

IGAZOLÁS A BIZTOSÍTOTT HAVI GYÓGYSZERKÖLTSÉGÉRŐL

(A háziorvos aláírása és bélyegzőlenyomata nélkül nem fogadható el!)

|  |  |  |
| --- | --- | --- |
| Kérelmező neve |  | |
| Születési neve |  | |
| Születési helye, ideje |  | |
| Anyja neve |  | |
| Társadalombiztosítási Azonosító Jel |  | |
| Lakóhely/tartózkodási hely |  | |
| Közgyógyellátásra jogosító igazolvánnyal rendelkezik-e (A megfelelő válasz aláhúzandó) | igen | |
| nem | |
| Kérelmező rendszeresen szedett havi receptköteles gyógyszerei | | |
| Gyógyszer neve | | Biztosított által fizetendő térítési díj |
|  | |  |
|  | |  |
|  |  |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
| Összesen: | |  |

Hévíz, 20….. év………………….hó ……nap

P. H.

Háziorvos aláírása, pecsétszáma

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A települési támogatásról szóló 11/2015. (II. 26.) önkormányzati rendelet módosításáról

**Társadalmi-gazdasági hatása**: A rendelet-tervezetnek társadalmi hatása, hogy szociális ellátás által biztosított pénzbeli ellátás növekszik.

Gazdaságilag a városnak többletkiadást eredményez a lakhatási támogatás megemelése, de a megtervezett előirányzatokat módosítani nem kell.

**Költségvetési hatása**: A 2018 évi költségvetésben betervezett szociális ellátásokra fordítandó összeget nem növeli.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek növekednek, mivel az ügyfelek létszáma is várhatóan emelkedik.

**Egyéb hatása**: Nincs.

**A rendelet megalkotásának szükségessége**: A szociális igazgatásról és szociális ellátásokról szóló 1993. évi III. törvény alapján a lakosság szociálisan rászorult körének biztosítsuk a helyi szociális ellátásokat. Ehhez szükséges az Ör. módosítása.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2018. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **hatósági osztályvezető** |  |  |
| **Király Ádám** | **szociális és általános hatósági ügyintéző** |  |  |
| **Szintén László** | **közgazdasági osztályvezető** |  |  |
| **dr. Tüske Róbert** | **törvényességi felülvizsgálat** |  |  |