Iktatószám: HIV/1497-15/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. április 26-ai, nyilvános ülésére**

**Tárgy:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**1.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatok egymás között átcsoportosíthatja.

Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 187.095 ezer Ft-tal változik.

A ***működési pénzforgalmi bevételek*** előirányzata87.102 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 83.123 ezer Ft-tal növekszik.

Ezen belül: 19.279. ezer Ft-tal nő az önkormányzat *államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata 18.258 ezer forinttal növekszik az alábbiak szerint:

Megállapításra került a 2017. decemberi bérkompenzáció összege, mely 443 ezer forint. Ezzel az összeggel módosul az *önkormányzat működésének általános támogatása*. Utóbbi támogatás 467 ezer Ft összegben az eredeti költségvetésben, államháztartáson belülről átvett működési pénzeszközként már tervezve volt. A támogatás összegének pontosítása után a fenti összeg az állami támogatások előirányzatát növeli. A tervszám és a tényleges összeg különbözete, 24 ezer Ft az általános tartalékot csökkenti.

A központi költségvetés a 257/2000. (XII. 26.) Kormány rendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 5.646 ezer forintot utalt a 2018. évi szociális ágazati összevont pótlék címén, mellyel januártól áprilisig finanszírozta az szociális területen dolgozók szociális pótlékának összegét. Az összeg az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

1.558 ezer forint az Államkincstár által folyósított kulturális pótlék összege. A 150/1992. ( XI. 20.) Kormány rendelet 21. §-a alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalakalmazottak kulturális pótlékra és az azt terhelő szociális hozzájárulási adóra. A fenti összeg a közművelődési területen dolgozók 2018. január - április hónap (4 havi havi) bérekkel kifizetett pótlékának és azt terhelő szociális hozzájárulási adójának támogatott összege. Az összeg *települési önkormányzatok kulturális feladatainak támogatására* kapott állami támogatások előirányzatát növeli.

*Működési célú és kiegészítő támogatások* előirányzata 10.611 ezer forint összegben kialakításra kerül.

* Az eredeti költségvetésben a *2018. évi bérkompenzáció* támogatásának összegét már terveztük, a fejezeti kezelésű pénzeszköz átvételek között. A MÁK nettó finanszírozásának, előirányzat közlő adatlapja alapján a 2018. január - február havi bérkompenzáció és a 2018. évi előleg összege, összesen 962 ezer Ft. Az összeg átcsoportosításra kerül a működési célú és kiegészítő támogatások előirányzata közé.
* Önkormányzatunk a 2055/2017. (XII. 27.) kormány határozata alapján, az ASP rendszer működtetéséhez 739 ezer Ft összegben részesült állami támogatásban. A támogatás - a belügyminiszteri támogatói okirat alapján - az ASP rendszer bevezetésében aktívan közreműködő önkormányzati tisztviselők munkájának elismerése érdekében használható fel.
* 8.750 ezer Ft a 2016. június 5-i esőzések okozta károk helyreállítására kapott állami támogatás összege. A vis maior támogatást utófinanszírozás keretében utalta a Magyar Államkincstár 2018. január 18. napján.
* 160 ezer Ft támogatásban részesült az önkormányzat a 2017. évi szociális tűzifa támogatás kiegészítéseként. A megküldött Támogatói okirat szerint, a 9 m3 keménylombos tűzifa vásárláshoz biztosított előirányzat, a téli rezsi csökkentés kiterjesztése miatt illeti meg az önkormányzatunkat. A támogatásból vásárolt tűzifát 2019. február 15-éig kell kiosztani a rászorulók között. A támogatás összegét 2018. április 12. napján utalta a Magyar Államkincstár.

Az *egyéb működési célú támogatások államháztartáson belülről* kapott előirányzata 1.021 ezer Ft-tal emelkedik.

A költségvetési szerveknél foglalkoztatottak 2017. decemberi bérkompenzációjának előirányzata fentiekben már elmondottak szerint megszűnik, mivel átcsoportosításra kerül az önkormányzat általános feladatainak állami támogatása közé.

A költségvetési szerveknél foglalkoztatottak 2018. évi bérkompenzációjára tervezett előirányzat – a 2018. január és február havi bérkompenzáció, valamint a folyósított előleg összegével - 962 ezer forinttal csökken. Az összeg átcsoportosításra kerül a kiegészítő állami támogatások közé.

Folyósításra került a „Balaton-felvidéki kultúrtáj világörökség várományosi helyszín turisztikai célú fejlesztése” projekt előlege, 95.703 ezer Ft. A projekt önkormányzatunkat érintő költségvetése szerint az előlegből 2.450 ezer Ft működési célokat finanszíroz. A GINOP-7.1.6-16-2017-00004 azonosító számon regisztrált projekt intenzitása 100%. A tartalék összege 4.523 ezer Ft, melynek utalása utófinanszírozás keretében várható.

*Közhatalmi bevételek* előirányzata nem változik. A pénzügyi mérleg egyensúlyának fenntartása miatt 86.701 ezer Ft átcsoportosítás szükséges a kötelező és nem kötelező bevételi előirányzatok között.

*Működési bevételek* előirányzata 1.820 ezer forinttal emelkedik. Ez a Hévízi 495/5. helyrajzi számú ingatlan értékesítést terhelő kiszámlázott általános forgalmi adó összege, mely működési bevételként jelenik meg.

Az önkormányzat *államháztartáson kívüli működési célú támogatásai* előirányzatánakösszege 62.024 ezer forinttal emelkedik

A Hévízi Evangélikus és Református Templomépítő és Fenntartó Alapítvány elszámolt a 2017. évi önkormányzati támogatással. A 600 ezer Ft támogatást nem használta fel teljes egészében. A Képviselő-testület 36/2017. (III. 23.) határozata szerint, a fel nem használt támogatás összegét, 2 ezer forintot vissza kell fizetnie.

57.408 ezer Ft a Hévíz-Balaton Airport Kft által visszafizetett támogatás összege. 2017. évvégén az önkormányzat - a Képviselő-testület 326/2017. (XII. 14.) határozatának megfelelően, a Kft. 2017. december 29. napján fennálló hitelállományának és azt terhelő kamat rendezéséhez - azonnali inkasszó jogot biztosított. A Hévíz-Balaton Airport Kft., az önkormányzat számlájáról leemelt összeget, 2018. január 2. napján visszautalta.

2.460 ezer Ft a „RefurbCulture/HUHR/1601/3.1.1/0016 projekt működési kiadásokra tervezett előlegének összege. A támogatási szerződés szerinti, 7882,9 euró összeget 2018. február 13. napján utalták önkormányzatunk - a projekt számára nyitott elkülönített - számlájára. 2018. évi eredeti költségvetésünk működési kiadásai között már tervezésre került a projekttel kapcsolatos teljes kiadás, ezért az előlegnek megfelelő önkormányzati saját forrás az egyéb felhalmozási tartalékba helyezhető.

2.064 ezer Ft a „SportOverBorders/HUHR/1601/3.1.2/0013 számú projekt működési kiadásokra tervezett előlegének összege. A támogatási szerződés szerinti 6.619,31 euró összeget 2018. február 21. napján utalták önkormányzatunk - a projekt számára nyitott elkülönített - számlájára. 2018. évi eredeti költségvetésünk működési kiadásai között tervezésre került a projekttel kapcsolatos teljes kiadás, ezért az előlegnek megfelelő önkormányzati saját forrás az egyéb felhalmozási tartalékba helyezhető.

***Felhalmozási pénzforgalmi bevételek:***

Az önkormányzat és intézményei *felhalmozási pénzforgalmi bevételi* előirányzata 99.993 ezer Ft-tal módosul.

Ez az előirányzat növekedés az **Önkormányzat**nál jelenik meg.

6.740 ezer Ft bevétel a 495/5. helyrajzi számú *ingatlan értékesítéséből* származik.

93.253 ezer Ft összegben kialakításra kerül az *Áht-n belülről átvett felhalmozási célú támogatások* előirányzata. Ez a „Balaton-felvidéki kultúrtáj világörökség várományosi helyszín turisztikai célú fejlesztése” projekt felhalmozási célú kiadásokra tervezett előlegének összege.

**Intézmények:**

**Polgármesteri Hivatal:**

A Polgármesteri Hivatal bevételi főösszege 2.097 ezer forinttal emelkedik.

1.358 ezer forinttal növekszik a ***működési pénzforgalmi bevételek*** előirányzata.

Ezzel az összeggel kialakításra kerül az *egyéb működési célú támogatások államháztartáson belüli előirányzata*. A Nemzeti Választási Iroda a fenti összegben utalta az országgyűlési képviselői választások támogatását.

A ***finanszírozási bevételek*** előirányzata 739 ezer forinttal emelkedik.

Az ASP rendszer működtetésére kapott állami támogatás átadásra kerül a Polgármesteri Hivatal részére, mint központi irányító szervi működési *támogatás.*

**GAMESZ:**

Az intézmény **bevételi előirányzata** 16.277 ezer Ft-tal emelkedik.

1.235 ezer forinttal nőa ***működési pénzforgalmi bevételek*** tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 2018. első negyedévi összeg.

A ***finanszírozási bevételek*** előirányzata 15.042 ezer forinttal emelkedik.

* 14.500 ezer forinttal emelkedik az intézményfinanszírozás a Képviselő-testület 85/2018.(IV. 12.) határozata szerint.
* További 542 ezer Ft irányító szervi támogatást kért az intézmény 1 fő dolgozó jubileumi jutalmának finanszírozására.

**Gróf I. Festetics György Művelődési Központ:**

Az intézmény ***bevételi előirányzata*** nem változik.

A ***finanszírozási bevételek*** előirányzata sem módosul.

A Képviselő-testület 56/2018. (III. 14.) határozata - az intézmény korábbi kérelmének megfelelően - a működési és a felhalmozási célú intézményfinanszírozási előirányzatok között 3.470 ezer Ft összegben rendel el átcsoportosítást, utóbbi javára.

**TASZII:**

A szociális intézmény **bevételi előirányzata** 1.386 ezer Ft-tal növekszik.

Ezzel az összeggel emelkedik ***a működési pénzforgalmi bevételek*** előirányzata.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak 2018. első negyedévére kapott támogatás.

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel 187.095 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 16.950 ezer Ft-tal emelkedik.

**Önkormányzat**

Az önkormányzat ***kiadásainak előirányzata*** 183.116 ezer Ft-tal emelkedik.

Ezen belül a *működési pénzforgalmi kiadások* előirányzata 660 ezer Ft-tal növekszik.

Az önkormányzat *dologi kiadások* előirányzata 13.013 ezer Ft-tal emelkedik.

* 2.450 ezer forinttal kialakításra kerül a Festetics sétány dologi kiadásának előirányzata.
* Az eredeti költségvetésben a Széchenyi utca felújításával kapcsolatos kiadásokat a beruházások között terveztük. A felújítás megkezdése után nyilvánvalóvá vált, hogy bizonyos kiadásokat – közbeszerzés lebonyolításának kiadása, időkapszula beszerzés, elektromos hálózat kiváltás eljárási díja, illetve a kábelkiváltás geodéziai munkáinak díja - a dologi kiadások között kell könyvelni. Emiatt 14.492 ezer forint átcsoportosításra kerül a működési kiadások előirányzata közé.
* 1.820 ezer Ft a 495/5. helyrajzi számú ingatlan értékesítéséből származó Áfa bevétel, mely befizetési kötelezettségként terheli az önkormányzatot.
* RefurbCulture projekt - Pócza Villa energetikai felújításának – megvalósításával kapcsolatban az eredeti költségvetés már tartalmazta a működési kiadásokat. A kötelezettségvállalás során kiderült, hogy 9.144 ezer forintot át kell csoportosítani a felhalmozási kiadások közé. Ilyen kiadás pl.: az építési engedélyezési és kiviteli tervdokumentáció elkészítésével kapcsolatos kiadás.
* Forrás újság esetében szükséges az eredeti előirányzat megemelése, mert a kötelezettségvállalás meghaladja az eredetileg kalkulált kiadást. Az előirányzatot 1.950 ezer forinttal szükséges megemelni.
* A 2017. évi szociális tűzifa támogatás mellett az önkormányzat saját erőből is támogatta a szociálisan rászorult polgárait. A 2018. évi költségvetésben tervezett 933 ezer Ft saját erőn felül, „polgármesteri kertből” 609 ezer Ft szükséges a 64 m3 fa beszerzéséhez, illetve rászorulók részére történt kiszállításához.
* 160 ezer Ft a 2017. évi szociális tüzelőanyag kiegészítő támogatásból beszerzendő 9 m3 keménylombos tűzifa beszerzésére fordítandó előirányzat.
* 150 ezer Ft a „polgármesteri keretből” finanszírozott, 2018. február 10. napján megtartott városi disznóvágással kapcsolatos dologi kiadások összege.

Az *ellátottak pénzbeli juttatásai* előirányzata nem változott. Az előirányzat kötelező és nem kötelező része között történt két esetben átcsoportosítás. A rendkívüli támogatás és a köztemetés előirányzata át került a kötelező feladatok közé.

3.461 ezer forinttal emelkedik az *Államháztartáson belüli működési pénzeszköz átadás* előirányzata.

A Képviselő-testület 45/2018. (II. 23.) és 47/2018. (II. 23.) határozatának megfelelően megemelésre kerül 2.154 ezer forinttal Alsópáhok Község Önkormányzata és 1.116 ezer forinttal Keszthely Város Önkormányzata részére átadandó előirányzat.

191 ezer Ft a 2017. évi jelzőrendszeres házi segítségnyújtás teljesítménytámogatás elszámolásából keletkezett, a Szociális és Gyermekvédelmi Főigazgatóság részére visszafizetendő összeg. A fel nem használt támogatást 2 ezer Ft kamat terheli. Mely a dologi kiadások előirányzatát növeli.

1.000 ezer Ft-tal nő az *Államháztartáson kívüli működési célú* *pénzeszköz átadás* előirányzata.

A Képviselő-testület 86/2018. (IV. 128.) határozatában összesen 2.000 ezer forint támogatást biztosít Dr. Szántó Endre „Egy fürdő város születése - Hévíz történet” című könyve első két kötetének kiadásához. Az első kötet megjelenéséhez szükséges 1.000 ezer Ft támogatást a működési pénzeszköz átadási felosztható keret terhére átcsoportosítással lehet biztosítani. A második kötet megjelenéséhez adott 1.000 ezer az általános tartalékot terheli. Ami tükröződik az előirányzat növekedésben.

A Képviselő-testület 68/20187. (III. 29.) határozata alapján a Hévízi Református Egyházközösség (8380 Hévíz, Vörösmarty u. 92.) részére 1.000 ezer Ft támogatást biztosít működési költségekre. Az eredeti költségvetés Református Egyházkerület Pápa támogatási címen lévő előirányzat átcsoportosításra kerül.

A Hévízi Tiszta Forrás Népdalkör 2018. januári kérelmében 250 ezer Ft támogatást kért a dalkör működéséhez. A megkötött támogatási szerződés erre az összegre vonatkozik. Az eredeti költségvetés e címen 310 ezer forintot tartalmazott, ezért 60 ezer Ft visszacsoportosításra kerül a felosztható keretbe.

*Működési célú céltartalék****:***

Az elmúlt időszakban, a *polgármesteri hatáskörben felhasználható „keretet”* érintő kiadás 1.059 ezer Ft.

A polgármesteri hatáskörben az elmúlt időszakban az alábbi előirányzat felhasználások voltak:

150 ezer Ft a városi disznóvágás kiadása.

609 ezer Ft az elmúlt téli szociális tűzifa vásárlás hoz szükséges kiegészítés.

300 ezer Ft a Bencés Szellemiségért Alapítvány támogatás. Az összeggel az önkormányzat a Keszthelyen felállítandó Vaszary bíboros emlék szobrot kívánja támogatni.

A polgármesteri hatáskörben felhasználható tartalék még felhasználható szabad összege 3.941 Ft.

Kérem a tisztelt Képviselő-testületet, hogy a fentieket fogadja el a keret felhasználásáról szóló negyedéves tájékoztatásként.

Általános tartalék:

Növelte az általános tartalékot:

* A Hévíz-Balaton Airport Kft 2018. január 2. napján visszafizette a 2017. év végi hitelállomány rendezéséhez visszafizetési kötelezettséggel adott támogatást. Az 57.498 ezer Ft tartalékba helyezhető.
* 5.646 ezer Ft a szociális összevont ágazati pótlék időarányos jóváírt összege. A TASZII eredeti költségvetésében a szociális területen dolgozók részére fizetendő összeg már kiadásként tervezésre került, melyet irányító szervi támogatással finanszírozunk. Az állami támogatás ezt az önerőt váltja ki. Emiatt az összeg szintén az általános tartalékot növeli.
* 1.558 ezer Ft a kulturális pótlék időarányos jóváírt összege. A dolgozók részére fizetendő illetmény az eredeti költségvetésben a művelődési intézménynél tervezésre került, így a kulturális illetménypótlék összege is. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* A 2018. évi eredeti költségvetés tartalmazza két pályázat – „RefurbCulture” és „SpotOverBorders” projekt - kiadási előirányzatait. Így az idén befolyt támogatási előlegek, összesen 4.524 ezer Ft tartalékba helyezhető.

Ugyanakkor az általános tartalék nyújtott fedezetet több tervezett kiadásra. Ezek a következők:

* A „Rogner Hotel „közigazgatási területének átcsatolása miatt, Alsópáhok Község Önkormányzatát és Keszthely Város Önkormányzatát megillető előirányzatok megemelése összesen 3.270 ezer Ft összegben.
* Kötelezettség vállalások előirányzatot meghaladó összege miatt, a szükséges fedezet az alap terhére biztosítható összesen 2.150 ezer Ft összegben. Pl.: Forrás újsághoz szükséges előirányzat 1.950 ezer Ft, reprezentáció Áfa szükséglete 200 ezer Ft.
* „Egy fürdő város születése - Hévíz történet” című könyv második kötetének kiadásához szükséges 1.000 ezer Ft forrás biztosítása.
* GAMESZ 1 fő dolgozójának 30 éves jubileumi jutalmához szükséges 542 ezer Ft forrás biztosítása.
* 2017. évi jelzőrendszeres házi segítségnyújtásra kapott támogatás elszámolása során keletkezett 193 ezer Ft visszafizetési kötelezettség fedezete.

Az általános tartalék előirányzatát terheli továbbá a Széchenyi utca korszerűsítésével kapcsolatban a felhalmozási tartalék keretei között kialakított biztonsági tartalékba áthelyezett 86.534 ezer Ft.

Az általános tartalék kereten belül elkülönítésre került az „Aktív bevonással megvalósuló Zöldváros tervezés” pályázathoz vállalt önerő 2.223 ezer Ft.

Fenti növelő és csökkentő hatások eredőjeként az általános tartalék összege 4.235 ezer forintra módosul, melyből szabad felhasználású 174 ezer Ft.

**Intézmények:**

**Polgármesteri Hivatal**: ***működési pénzforgalmi kiadás előirányzata*** 2.097 ezer Ft-tal emelkedik. A személyi juttatások előirányzata 1.633 ezer Ft-tal, a *munkaadót terhelő járulék* előirányzata 356 ezer Ft-tal, a dologi kiadások előirányzata 108 ezer forinttal növekszik. Valamennyi említett előirányzatot előirányzatát növeli az országgyűlési képviselői választásokra folyósított támogatás, melyet az összeállított költségterv szerint a hivatal költségvetésébe illesztettünk be. A személyi juttatások és szociális hozzájárulási adó előirányzatát növeli továbbá az ASP rendszer bevezetésében aktívan közreműködő önkormányzati tisztviselők munkájának elismerése érdekében felhasználható összeg.

**GAMESZ:** Az intézmény ***működési pénzforgalmi kiadás előirányzata*** 16.277 ezer Ft-tal emelkedik. A személyi juttatások előirányzata 1.667 ezer Ft-tal, a *munkaadót terhelő járulék* előirányzata 110 ezer Ft-tal növekszik.

Növeli az előirányzatokat:

* a közfoglalkoztatottak 2018. január – március havi bére és járuléka.
* 1 fő közfoglalkoztatott 30 éves jubileumi jutalmára tervezett előirányzat 542 ezer Ft, mely 3 havi alapilletménynek felel meg. A dolgozó esetében az intézmény állásfoglalást kért munkaügyi szakértőtő, a 1992. előtti munkaviszony jubileumi jutalomra való jogosultságának megállapításához. Mivel a szakértő véleménye a 2018. évi költségvetés elfogadása után érkezett meg, Az intézmény eredeti költségvetése a dolgozó esetében nem tartalmaz előirányzatot a jubileumi jutalomra vonatkozóan. Jelen módosítás az intézmény kérelme alapján ezt pótolja.

Dologi kiadások előirányzata 14.500 ezer forinttal emelkedik. A Képviselő-testület 85/2018. (IV. 12.) határozatában rendelte el a GAMESZ dologi kiadás előirányzatának megemelését, melynek célja „a város területén eredő útalap helyreállítása”.

**Gróf I. Festetics György Művelődési Központ *működési pénzforgalmi kiadás*** előirányzata és ezen belül a dologi kiadások előirányzata 3.470 ezer forinttal csökken.

Ugyan akkor emelkedik ezzel az összeggel a ***felhalmozási pénzforgalmi kiadások előirányzata***. Az előirányzat növekedésből az intézmény 20 db BIGTENT H40 típusú sátort kíván beszerezni.

**TASZII:** A szociális intézmény ***működési pénzforgalmi kiadások*** előirányzata 1.386 ezer Ft-tal növekszik.

A személyi juttatások előirányzata 1.263 ezer Ft-tal, a *munkaadót terhelő járulék* előirányzata 123 ezer Ft-tal növekszik.

A közfoglalkoztatási szerződéssel alkalmazottak január-március havi támogatásának megfelelően megemelésre kerül mindkét előirányzat.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 170.145 ezer Ft-tal emelkedik.

Az **Önkormányzat *felhalmozási pénzforgalmi kiadások*** előirányzata 166.675 Ft-tal emelkedik.

87.601 ezer forinttal nő a *beruházások* előirányzata.

A felhalmozási kiadások célonkénti előirányzatát jelen rendelettervezet 8. számú melléklete tartalmazza.

A Képviselő-testületi döntésének megfelelően az eredeti költségvetésben a Zrínyi utca fejlesztésére tervezett bruttó 246.000 ezer Ft átvezetésre kerül Széchenyi utca fejlesztése, tervezése beruházási célra. Az átcsoportosítás a beruházások összesített előirányzatát nem módosítja

Felhalmozási előirányzatok további alakulása:

* a Pócza Villa energetikai korszerűsítésére a dologi kiadások közül bruttó 9.144 ezer Ft átcsoportosításra kerül.
* Festetics sétány kialakítása, a Világörökségi helyszínek fejlesztése pályázat előlegének megfelelően felhalmozási kiadásként bruttó 90.253 ezer Ft előirányzat kerül kialakításra.
* Széchenyi utca fejlesztésének kivitelezésére tervezett előirányzatból - a kötelezettség vállalásnak megfelelően - a működési kiadások közé szükséges átcsoportosítani bruttó 14.502 ezer forintot.

Felhalmozási célú pénzeszköz átadás Áht-n kívülre:

Az előirányzat 300 ezer forinttal emelkedik.

300 ezer forint támogatással járul hozzá az önkormányzat Vaszary bíboros émlékére állítandó szobor kiadásaihoz.

*Felhalmozási célú tartalék: 78.*774 ezer forinttal megemelésre kerül a felhalmozási tartalék.

A tartalék összegét emeli

* a 495/5. helyrajzi számú ingatlan értékesítés nettó, Áfa nélküli összege, 6.740 ezer Ft, valamint
* az általános tartalékból átcsoportosított 86.534 ezer Ft.

A tartalék összegét csökkenti:

* a Gamesz részére átadandó 14.500 ezer Ft összegű előirányzat. A Képviselő-testület 85/2018. (IV. 12.) határozatában fenti előirányzat átadását rendeli el a „város területén eredő útalap helyreállítására”.

A felhalmozási tartalékon belül elkülönítésre kerül a „Széchenyi utcával kapcsolatos munkák tartaléka”.

A tartalék kialakításához az egyéb felhalmozási tartalék még kötelezettséggel nem terhelt előirányzata átcsoportosításra kerül.

A Széchenyi utcával kapcsolatos munkák tartalékának összege 155.500 ezer Ft.

A felhalmozási tartalékon belül három felhalmozási címhez köthető tartalék van kialakítva:

* 78.232 ezer Ft összegben – a folyósított előlegnek megfelelően – A „Zala két keréken” projekttel kapcsolatos előirányzat,
* A buszpályaudvar korábbi telekvásárlásával kapcsolatban engedélyezett hitelnek megfelelő 110.160 ezer Ft összegű előirányzat és a
* „Széchenyi utcával kapcsolatos munkák tartaléka” 155.500 ezer Ft összegű előirányzat.

**4.**

**ÖSSZEFOGLALÓ**

A jelen előterjesztéssel benyújtott - 2018. évi költségvetés módosításáról szóló - rendelettervezet a város költségvetését 5.228.277 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2018. április 17.

**5.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Költségvetési hatása:** A 2018. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, a Hévízi Polgármesteri Hivatalra, a GAMESZ-ra, a Gróf I. Festetics György Művelődési Központra és a Teréz Anya Szociális Integrált Intézményére vonatkozóan tartalmaz működési, valamint az Önkormányzat és a Gróf I. Festetics György Művelődési Központ esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**6.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |